ᱮᱯᱳᱞᱳ

ᱮᱯᱳᱞᱳ (Ἀπόλλων, Apollōn (GEN Ἀπόλλωνος) ᱫᱚ ᱜᱨᱤᱠ ᱟᱨ ᱨᱳᱢᱟᱱ ᱯᱩᱨᱟᱱ ᱨᱮ ᱟᱡᱟᱨ ᱵᱷᱟᱜᱮᱭᱤᱡ, ᱦᱤᱡᱩᱜ ᱠᱟᱱ ᱢᱟᱦᱟᱸ ᱵᱟᱸᱠᱷᱮᱲᱤᱡ, ᱥᱮᱨᱮᱧ ᱟᱨ ᱵᱩᱫᱷ-ᱟᱹᱠᱤᱞ ᱨᱮᱱ ᱵᱚᱸᱜᱟ ᱢᱮᱱᱛᱮᱭ ᱵᱟᱰᱟᱭᱚᱜᱼᱟ᱾ ᱮᱯᱳᱞᱳ ᱫᱚ ᱡᱤᱣᱥ ᱟᱨ ᱞᱮᱴᱳ ᱨᱮᱱ ᱦᱚᱯᱚᱱᱛ ᱠᱟᱱᱟᱭ᱾ ᱮᱯᱳᱞᱳ ᱟᱨ ᱟᱨᱴᱮᱢᱤᱥ ᱫᱚ ᱡᱚᱢᱚᱡᱽ ᱵᱚᱭᱦᱟ ᱠᱤᱱ ᱛᱟᱸᱦᱮᱸᱠᱟᱱᱟ᱾ ᱮᱯᱳᱞᱳ ᱫᱚ ᱟᱭᱟᱜ ᱟᱭᱢᱟ ᱞᱮᱠᱟᱱ ᱜᱩᱱ ᱠᱟᱨᱚᱱᱛᱮ ᱵᱟᱨᱳ ᱜᱚᱴᱟᱝ ᱚᱞᱤᱢᱯᱤᱭᱟᱱ ᱵᱷᱤᱛᱨᱤᱨᱮ ᱟᱹᱰᱤ ᱞᱟᱹᱠᱛᱤᱭᱟᱱ ᱵᱚᱸᱜᱟ ᱦᱤᱥᱟᱹᱵᱛᱮᱭ ᱢᱟᱱᱟᱣ ᱦᱤᱡᱩᱜ ᱠᱟᱱᱟ᱾ ᱮᱯᱳᱞᱳ ᱫᱚ ᱜᱨᱤᱠ ᱯᱨᱚᱵᱷᱟᱵᱽ ᱨᱮᱱ ᱤᱴᱨᱟᱥᱠᱟᱱ ᱯᱩᱨᱟᱱ ᱨᱮ ᱟᱯᱩᱞᱩ ᱧᱩᱛᱩᱢ ᱛᱮ ᱦᱚᱸᱭ ᱵᱟᱰᱟᱭᱚᱜ ᱜᱮᱭᱟ᱾

 ᱧᱩᱛᱩᱢ ᱨᱮᱱᱟᱜ ᱱᱟᱜᱟᱢ 
ᱮᱯᱳᱞᱳ (ᱮᱴᱤᱠ, ᱟᱭᱚᱱᱤᱠ ᱟᱨ ᱦᱳᱢᱮᱨᱤᱠ ᱜᱨᱤᱠ: Ἀπόλλων, Apollōn (GEN Ἀπόλλωνος); ᱰᱳᱨᱤᱠ: Ἀπέλλων, ᱮᱯᱳᱞᱟᱱ; ᱟᱨᱠᱟᱰᱳᱥᱟᱭᱯᱨᱤᱭᱚᱴ: Ἀπείλύn, Apeilōn; Aeolic: Ἄπλουν, Aploun; ᱞᱮᱴᱤᱱ: Apollō)

ᱮᱯᱳᱞᱳ ᱧᱩᱛᱩᱢ ᱫᱚ ᱢᱟᱨᱮ ᱧᱩᱛᱩᱢ ᱯᱮᱱ ᱨᱮᱱᱟᱜ ᱩᱞᱴᱟᱹ - ᱡᱟᱸᱦᱟᱸᱴᱟᱜ ᱫᱚ ᱞᱤᱱᱤᱭᱟᱨ ᱵᱤ (ᱢᱟᱭᱥᱤᱭᱟᱱ ᱜᱨᱤᱠ) ᱯᱟᱲᱦᱟᱣ ᱨᱮ ᱵᱟᱝ ᱧᱟᱢ ᱟᱠᱟᱱᱟ, ᱛᱚᱵᱮ ᱱᱚᱣᱟ ᱧᱩᱛᱩᱢ ᱫᱚ "Hyperion" ([u]-pe-rjo-[ne]) ᱦᱤᱥᱟᱹᱵᱛᱮ ᱦᱩᱭ ᱫᱟᱲᱮᱭᱟᱜᱼᱟ᱾

 ᱜᱨᱮᱠᱳ-ᱨᱳᱢᱟᱱ ᱮᱯᱤᱛᱷᱮᱴᱥ 
ᱮᱯᱳᱞᱳ ᱟᱜ ᱢᱩᱬᱩᱛ ᱩᱯᱟᱹᱫᱷᱤ ᱫᱚ ᱛᱟᱸᱦᱮᱸᱠᱟᱱᱛᱟᱭᱟ ᱯᱷᱳᱭᱮᱵᱟᱥ (/ˈfiːbəs/ FEE-bəs; Φοῖβος, ᱯᱷᱳᱭᱵᱳᱥ ᱜᱨᱤᱠ ᱟᱲᱟᱝ : [pʰó͜i.bos]), ᱡᱟᱸᱦᱟᱸ ᱨᱮᱱᱟᱜ ᱢᱟᱱᱮ ᱫᱚ ᱦᱩᱭᱩᱜ ᱠᱟᱱᱟ  "ᱢᱟᱨᱥᱟᱞ"᱾ ᱱᱤᱭᱟᱹ ᱫᱚ ᱜᱨᱤᱠ ᱟᱨ ᱨᱳᱢᱟᱱ ᱵᱟᱱᱟᱨ ᱛᱮᱜE ᱮᱯᱳᱞᱳ ᱫᱚ ᱢᱟᱨᱥᱟᱞ ᱨᱮᱱ ᱵᱚᱸᱜᱟ ᱦᱤᱥᱟᱹᱵᱛᱮ ᱠᱚ ᱢᱮᱱ ᱚᱪᱚ ᱞᱤᱫᱤᱭᱟ᱾ ᱱᱚᱝᱠᱟᱜᱮ ᱮᱯᱳᱞᱳ ᱟᱜ ᱟᱭᱢᱟ ᱞᱮᱠᱟᱱ ᱧᱩᱛᱩᱢ ᱠᱚ ᱧᱟᱢᱚᱜ ᱟᱜ ᱡᱟᱸᱦᱟᱸ ᱫᱚ ᱟᱭᱟᱜ ᱱᱟᱱᱟᱱ ᱯᱨᱟᱠᱟᱱ ᱫᱟᱲᱮ ᱦᱚᱸ ᱵᱩᱡᱷᱟᱹᱜᱼᱟ᱾ ᱜᱨᱤᱠ ᱯᱩᱨᱟᱱ ᱨᱮᱜᱮ ᱡᱚᱛᱚ ᱠᱷᱚᱱ ᱡᱟᱹᱥᱛᱤ ᱧᱩᱛᱩᱢ ᱧᱟᱢᱚᱜ ᱛᱟᱭᱟ, ᱮᱱᱠᱷᱟᱱ ᱞᱟᱛᱤᱱ ᱨᱮ ᱫᱚ ᱟᱹᱰᱤ ᱠᱚᱢ ᱜᱮ ᱧᱟᱢᱚᱜ ᱛᱟᱭᱟ᱾ 

 ᱥᱟᱹᱠᱷᱭᱟᱹᱛ